CELEX: 32021D0432
Language: et
Date: 2021-03-01 00:00:00
Title: Euroopa Keskpanga otsus (EL) 2021/432, 1. märts 2021, millega muudetakse otsust (EL) 2017/1198 riiklike pädevate asutuste poolt Euroopa Keskpangale esitatava krediidiasutuste rahastamiskavade aruandluse kohta (EKP/2021/7)

12.3.2021   
               
               
                  ET
               
               
                  Euroopa Liidu Teataja
               
               
                  L 86/14
               
            
         EUROOPA KESKPANGA OTSUS (EL) 2021/432,
         1. märts 2021,
         millega muudetakse otsust (EL) 2017/1198 riiklike pädevate asutuste poolt Euroopa Keskpangale esitatava krediidiasutuste rahastamiskavade aruandluse kohta (EKP/2021/7)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu määrust (EL) nr 1024/2013, 15. oktoober 2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (1), eelkõige selle artikli 6 lõiget 2,
         võttes arvesse Euroopa Keskpanga määrust (EL) nr 468/2014, 16. aprill 2014, millega kehtestatakse raamistik Euroopa Keskpanga ja riiklike pädevate asutuste vaheliseks ning riiklike määratud asutustega tehtavaks koostööks ühtse järelevalvemehhanismi raames (SSM raammäärus) (EKP/2014/17) (2), eelkõige selle artiklit 21,
         võttes arvesse EKP järelevalvenõukogu ettepanekut,
         ning arvestades järgmist:
         
                     (1)
                  
                  
                     Euroopa Keskpanga otsuse (EL) 2017/1198 (3) kohaselt peavad riiklikud pädevad asutused esitama Euroopa Keskpangale (EKP) teatavate oluliste ja vähem oluliste krediidiasutuste rahastamiskavad ning selle otsusega kehtestatakse ühtlustatud kord nende rahastamiskavade esitamiseks EKP-le.
                  
               
                     (2)
                  
                  
                     Et tagada ühtsed, tõhusad ja tulemuslikud järelevalvepraktikad ning hõlbustada rahastamiskavade esitamist, tuleb otsuse (EL) 2017/1198 kohaselt esitada rahastamiskavad vastavalt ühtlustatud vormidele ja määratlustele, mis on lisatud Euroopa Pangandusjärelevalve (EBA) suunistele („Krediidiasutuste rahastamiskavade ühtlustatud määratlused ja vormid vastavalt dokumendi ESRN/2012/2 soovituse A punktile 4“, EBA/GL/2014/04) (4).
                  
               
                     (3)
                  
                  
                     EBA suunised „Krediidiasutuste rahastamiskavade ühtlustatud määratlused ja vormid vastavalt dokumendi ESRN/2012/2 soovituse A punktile 4“ (EBA/GL/2014/04) on tunnistatud kehtetuks ja asendatud alates 31. detsembrist 2020 EBA suunistega krediidiasutuste rahastamiskavade ühtlustatud määratluste ja vormide kohta vastavalt Euroopa Süsteemsete Riskide Nõukogu 20. detsembri 2012. aasta soovitusele (ESRN/2012/2) (5) (edaspidi „EBA 2019. aasta suunised“).
                  
               
                     (4)
                  
                  
                     EKP-le määruse (EL) nr 1024/2013 artikli 4 lõigetega 1 ja 2 ning artikli 5 lõikega 2 antud ülesannete täitmise osas loetakse EKP asjakohastel juhtudel osalevates liikmesriikides liidu õiguse kohaselt asutatud pädevaks või määratud asutuseks. Seetõttu kuulub EKP EBA 2019. aasta suuniste adressaatide hulka.
                  
               
                     (5)
                  
                  
                     EBA otsuse kohaselt, mis käsitleb pädevate asutuste järelevalvealast aruandlust EBA-le (EBA/DC/2020/334) (6) ja millega tunnistatakse kehtetuks EBA 23. septembri 2015. aasta otsus (EBA/DC/2015/130), peavad pädevad asutused esitama andmed kõigi järelevalve alla kuuluvate krediidiasutuste rahastamiskavade kohta kooskõlas EBA 2019. aasta suunistega. Lisaks sellele liigitab EBA otsus kõik krediidiasutused kas „liikmesriigi suurimateks krediidiasutusteks“ või „väiksemateks krediidiasutusteks“ eesmärgiga määrata kindlaks pädevate asutuste poolt nõutavate andmete EBA-le esitamise kuupäevad. On asjakohane, et EKP võtab neid liigitusi arvesse.
                  
               
                     (6)
                  
                  
                     Liikmesriikide pädevate asutuste poolt EKP-le krediidiasutuste rahastamiskavade esitamise ühtlustamiseks EBA 2019. aasta suuniste ajakohastatud ühtlustatud määratluste ja vormidega ning kooskõla tagamiseks EBA otsusega EBA/DC/2020/334, tuleb otsust (EL) 2017/1198 vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (EL) 2017/1198 (EKP/2017/21) muutmine
            Otsust (EL) 2017/1198 (EKP/2017/21) muudetakse järgmiselt:
            
                        1)
                     
                     
                        artikkel 3 asendatakse järgmisega:
                        
                           „Artikkel 3
                           Rahastamiskavade esitamise nõuded
                           
                              1.   Riiklikud pädevad asutused esitavad EKP-le rahastamiskavad, mis on kooskõlas EBA suunistega krediidiasutuste rahastamiskavade ühtlustatud määratluste ja vormide kohta vastavalt Euroopa Süsteemsete Riskide Nõukogu 20. detsembri 2012. aasta soovitusele (ESRN/2012/2) (*1) (edaspidi „EBA 2019. aasta suunised“) järgmiste osalevates liikmesriikides asutatud krediidiasutuste puhul:
                              
                                          a)
                                       
                                       
                                          olulised krediidiasutused kõrgeimal konsolideerimistasemel osalevas liikmesriigis, konsolideeritud alusel;
                                       
                                    
                                          b)
                                       
                                       
                                          olulised krediidiasutused, mis ei kuulu järelevalve alla kuuluvasse gruppi, individuaalsel alusel;
                                       
                                    
                                          c)
                                       
                                       
                                          vähem olulised krediidiasutused, kelle osas vastav riiklik pädev asutus kogub rahastamiskavasid kooskõlas EBA 2019. aasta suunistega.
                                       
                                    
                           
                              2.   Riiklikud pädevad asutused, kes koguvad lõike 1 punktides a ja b osutamata oluliste krediidiasutuste rahastamiskavasid, esitavad need rahastamiskavad EKP-le juhul, kui need vastavad EBA 2019. aasta suunistele.
                           
                           
                              3.   Rahastamiskavad esitatakse EKP-le kooskõlas EBA 2019. aasta suunistes osutatud ühtlustatud juhiste ja vormidega. Rahastamiskavade aruandekuupäev on eelneva aasta 31. detsember.
                              Kui krediidiasutustel on riigi õigusaktide kohaselt lubatud esitada oma finantsteavet aruandeaasta lõpu seisuga, mis erineb kalendriaasta lõpust, loetakse aruandekuupäevaks viimane kättesaadav aruandeaasta lõpp.
                           
                        
                        
                           (*1)  EBA/GL/2019/05. Avaldatud EBA veebilehel.“;"
                        
                     
                  
                        2)
                     
                     
                        artikkel 4 asendatakse järgmisega:
                        
                           „Artikkel 4
                           Aruande esitamise kuupäevad
                           
                              1.   Asjaomased riiklikud pädevad asutused esitavad EKP-le 15. märtsile järgneval kümnendal tööpäeval hiljemalt 12:00 Kesk-Euroopa aja järgi järgmiste krediidiasutuste rahastamiskavad:
                              
                                          a)
                                       
                                       
                                          artikli 3 lõike 1 punktis a ja artikli 3 lõike 1 punktis b osutatud krediidiasutuste rahastamiskavad;
                                       
                                    
                                          b)
                                       
                                       
                                          artikli 3 lõike 1 punktis c ja artikli 3 lõikes 2 osutatud rahastamiskavad krediidiasutuste osas, mis esinevad liikmesriigi suurimate krediidiasutuste nimekirjas, mille EBA avaldab vastavalt EBA otsuse EBA/DC/2020/334 (*2) artikli 2 lõikele 6.
                                       
                                    
                           
                              2.   Asjaomased riiklikud pädevad asutused esitavad kõigi lõikes 1 osutamata krediidiasutuste rahastamiskavad EKP-le 15. märtsile järgneval 25. tööpäeval hiljemalt 12:00 Kesk-Euroopa aja järgi.
                           
                        
                        
                           (*2)  Avaldatud EBA veebilehel.“;"
                        
                     
                  
                        3)
                     
                     
                        artikli 5 lõige 1 asendatakse järgmisega:
                        
                           „1.   Riiklikud pädevad asutused jälgivad ja tagavad, et EKP-le esitatud andmed on kvaliteetsed ja usaldusväärsed. Riiklikud pädevad asutused kohaldavad EBA poolt välja töötatud, ajakohastatud ja avaldatud valideerimisreegleid. Samuti teostavad riiklikud pädevad asutused EKP poolt koostöös riiklike pädevate asutustega määratletud täiendavat andmete kvaliteedi kontrolli.“;
                        
                     
                  
                        4)
                     
                     
                        artikli 7 lõige 1 asendatakse järgmisega:
                        
                           „1.   Riiklikud pädevad asutused esitavad käesolevas otsuses osutatud andmed kooskõlas aruandluskeele eXtensible Business Reporting Language taksonoomiaga, mis võimaldab EBA 2019. aasta suuniste andmevahetust ühtses tehnilises vormis.“;
                        
                     
                  
                        5)
                     
                     
                        lisatakse järgmine artikkel 8a:
                        
                           „Artikkel 8a
                           Esimene aruandekuupäev 2021. aastal
                           Artikli 3 alusel 2021. aastal esitatava esimese aruande viitekuupäev on 31. detsember 2020. Kohaldatakse artikli 3 lõike 3 teist lõiku.“
                        
                     
                  
         
            Artikkel 2
            Lõppsätted
            Käesolev otsus jõustub päeval, mil sellest adressaatidele teatatakse.
         
         
            Artikkel 3
            Adressaadid
            Käesolev otsus on adresseeritud osalevate liikmesriikide riiklikele pädevatele asutustele.
         
         
            Frankfurt Maini ääres, 1. märts 2021
            
               
                  EKP president
               
               Christine LAGARDE
            
         
         
            (1)  ELT L 287, 29.10.2013, lk 63.
         
            (2)  ELT L 141, 14.5.2014, lk 1.
         
            (3)  Euroopa Keskpanga 27. juuni 2017. aasta otsus (EL) 2017/1198 riikide pädevate asutuste poolt Euroopa Keskpangale esitatava krediidiasutuste rahastamiskavade aruandluse kohta (EKP/2017/21) (ELT L 172, 5.7.2017, lk 32).
         
            (4)  Avaldatud EBA veebilehel.
         
            (5)  EBA/GL/2019/05.
         
            (6)  Avaldatud EBA veebilehel.